เป็นขนคุดเลยไปหาที่รพ.แล้วได้ salicylic acid 6% แบบน้ำกับ urea 20% มาทา นัดอีกทีคือ 1 เดือนแขนที่ทาไม่เป็นไรเลยแต่ตอนนี้มือที่ใช้ทาลอกเป็นขุยๆหมดแล้วครับคิดว่าน่าจะเพราะ salicylic ต้องทำยังไงให้มือหายลอกครับเพราะยาก็ยังต้องทาอยู่
สวัสดีค่ะ การที่มือลอกเป็นขุย ก็น่าจะเกิดจากการสัมผัสกับ salicylic acid และ urea cream บ่อยๆ ดังนั้น เมื่อจะต้องใช้ยาเหล่านี้ทาที่แขน ควรสวมถุงมือ หรืออาจให้ผู้อื่นทาให้ไปก่อนค่ะ ส่วนมือที่ลอกเป็นขุยนั้น ในช่วงนี้ ก็ควรงดล้างมือบ่อยๆ ไปก่อน และเมื่อจะล้างรวมถึงเวลาอาบน้ำ ให้ใช้สบู่ที่อ่อนโยนในการฟอก ไม่ควรล้างด้วยน้ำอุ่น และหลังการล้างมือหรืออาบน้ำ ให้ทาครีมหรือโลชั่นที่เป็นมอยส์เจอไรเซอร์ไว้ หรืออาจทาน้ำมันสกัดเย็นชนิดต่างๆ ก็ได้ และเมื่อจะต้องทำงานบ้านต่างๆ เช่น ซักผ้า ล้างจาน เป็นต้น ก็ควรสวมถุงมือป้องกันไว้ค่ะ นอกจากนี้ ก็ไม่ควรลอกเอาขุยหรือดึงเอาหนังออก เพราะอาจทำให้เกิดการติดเชื้อตามมาได้ค่ะ หากอาการไม่ดีขึ้น ก็ควรไปพบแพทย์เพื่อรักษาค่ะ